‘MPIC’ปีนี้ พลิกมีกำไร ปลอดม็อบ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — MPIC คาดปีนี้พลิกมีกำไรสุทธิได้ หลังรับรู้รายได้บริษัทลูกเต็มปี ม็อบไม่กระทบ 
นายเผด็จ หงษ์ฟ้า ประธานเจ้าหน้าที่บริหาร บริษัท เอ็มพิคเจอร์ส เอ็นเตอร์เทนเม้นท์ (MPIC) เปิดเผยว่า ปีนี้จะพลิกมามีกำไรสุทธิได้หลังจากปี 2552 ขาดทุนสุทธิ 2.78 ล้านบาท โดยตั้งเป้ารายได้ในปีนี้ที่ 1,200 ล้านบาท เพิ่มขึ้นเท่าตัวจากปี 2552 ที่มีรายได้ 583 ล้านบาท เนื่องจากเป็นปีแรกที่จะรับรู้รายได้จากบริษัทลูก คือ บริษัท MVD เต็มปี โดยคาดว่าจะมีรายได้ 850 ล้านบาทจากปีก่อนที่ 730 ล้านบาท 
นอกจากนี้ จะมีรายได้จากหนังที่บริษัทลูกผลิตเอง 5 เรื่องจะสร้างรายได้ 250 ล้านบาท และจะมีรายได้จากบริษัท M Pictures ประมาณ 200 ล้านบาท โดยปีนี้มีภาพยนตร์ต่างประเทศในมือพร้อมฉาย 22 เรื่อง และมีแผนจะซื้อเพิ่มอีก พร้อมกันนี้จะมีหนังแผ่นออกเสนอขายอีก 42 เรื่องต่อเดือน และยังเป็นผลมาจากการลดต้นทุนด้านต่างๆ ลงได้ประมาณ 1520% จะทำให้อัตรากำไรขั้นต้นปีนี้ ขึ้นมาอยู่ที่ระดับ 30% ได้จาก 28% 
“ปีนี้จะกลับมามีกำไรได้ตั้งแต่ไตรมาสแรกเลย ทำให้บริษัทมีศักยภาพล้างขาดทุนสะสมที่มีอยู่ 200300 ล้านบาท แต่คงไม่หมดในปีนี้ อาจเป็นปีหน้าทำให้มีศักยภาพจ่ายเงินปันผลได้ ส่วนการชุมนุมคนเสื้อแดงไม่กระทบ”